**Všeobecne záväzné nariadenie č. 7/2016**

**o určení výšky dotácie na prevádzku a mzdy na  dieťa materskej školy a na žiaka školských zariadení v obci Keť**

Obec Keť v zmysle § 6 ods. 1 zákona č. 369/1990 Zb. o obecnom zriadení v znení neskorších právnych predpisov, § 6 ods. 2  a ods. 12 písm. d) zákona č. 596/2003 Z. z  o štátnej správe v školstve a školskej samospráve a o zmene a doplnení niektorých zákonov v znení neskorších predpisov, § 19 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a § 7 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov

vydáva

**Všeobecne záväzné nariadenie o určení výšky dotácie na prevádzku a mzdy na  dieťa materskej školy a na žiaka školských zariadení**

**v obci Keť**

**§1**

# Predmet úpravy

1/ Toto Všeobecne záväzné nariadenie obce /ďalej „VZN“/ určuje výšku a účel použitia dotácie na prevádzku a  mzdy na dieťa materskej školy a na žiaka školských zariadení so sídlom na území obce Keť a financovania záujmového vzdelávania v Centrách voľného času /ďalej“ CVČ“/ so sídlom mimo obce Keť /ďalej „obec“/, ktoré sú na základe rozhodnutia Ministerstva školstva SR zaradené do siete škôl a školských zariadení Ministerstva školstva Slovenskej republiky na rok 2017.

**§2**

# Príjemca dotácie

1/ Príjemcom dotácie podľa tohto nariadenia je

a/ Základná škola s materskou školou a školské zariadenia, t.j. školský klub detí a zariadenie školského stravovania, ktoré vykonávajú činnosť na území obce

b/ CVČ, nachádzajúce sa mimo územia obce, ktoré navštevujú deti s trvalým pobytom na území obce vo veku 5-15 rokov.

**§3**

 V**ýška a účel dotácie**

 1/ Výška dotácie na príslušný kalendárny rokpreprijímateľa dotácie podľa § 2 ods. 1 a/ je určená v prílohe č. 1 tohto VZN.

 2/ Prijímateľ dotácie podľa § 2 ods. 1 a/ je oprávnený použiť dotáciu len na úhradu osobných a prevádzkových nákladov materskej školy a školských zariadení so sídlom na území obce a pri jej použití musí zabezpečiť hospodárnosť, efektívnosť a účinnosť jej použitia.

 3/ Výška dotácie na príslušný kalendárny rok na financovania záujmového vzdelávania je určená sumou 75 € na jedného žiaka za rok.

 4/ Dotáciu podľa ods. 3 je možné poskytnúť na základe žiadosti zriaďovateľa CVČ. Žiadosť zriaďovateľa CVČ musí byť písomná, musí obsahovať zoznam detí, na ktoré je žiadaná dotácia, adresu ich trvalého pobytu a dátum narodenia. K žiadosti treba priložiť fotokópiu rozhodnutia o prijatí žiaka do CVČ.

 4/ V prípade, že dotácia nebude vyčerpaná do 31.12. príslušného kalendárneho roku, je prijímateľ povinný nevyčerpanú časť dotácie vrátiť späť na účet obce do 31.12. príslušného kalendárneho roku.

**§4**

# Termín a spôsob poskytovania dotácie

## 1/ Obec poskytne príjemcovi podľa § 2 ods. 1 bod a/ dotáciu mesačne (vo výške jednej dvanástiny z dotácie na príslušný kalendárny rok)do 25.dňa príslušného mesiaca.

2/ Obec poskytne príjemcovi podľa § 2 ods. 1 bod b/ dotáciu raz ročne do 31.marca bežného roka.

 **§5**

**Záverečné ustanovenia**

1/ Na ustanovenia súvisiace s určením výšky dotácie na prevádzku a mzdy na dieťa materskej školy a žiaka školského zariadenia so sídlom na území obce Keť, neupravené týmto VZN, sa vzťahujú príslušné právne predpisy 1).

2/ Toto VZN bolo schválené obecným zastupiteľstvom v  Keti uznesením č. 55/2016 zo dňa 15.12.2016.

3/ Schválením tohto VZN sa ruší VZN č. 4/2015 o určení výšky dotácie na prevádzku a mzdy na  dieťa materskej školy a na žiaka školských zariadení so sídlom na území obce Keť.

4/ Toto VZN nadobúda účinnosť dňa 1.1.2017.

 Mgr. Péter Molnár v.r.

 starosta obce

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. napr. ust. § 31 zákona č. 523/2004 Z. z. zákona o rozpočtových pravidlách verejnej správy

**Príloha č. 1**

**Výška dotácie na rok 2017 na prevádzku a mzdy na dieťa materskej školy a žiaka školských zariadení v obci Keť**

|  |  |
| --- | --- |
| **Kategória škôl a školských zariadení** | **Dotácia na mzdy a prevádzku na žiaka** **v eurách** |
| Materská škola  |  2590 |
| Školský klub detí  |  106 |
| Zariadenie školského stravovania |  119 |